Finale Evropskog prvenstva u nogometu 2016.
Finale Evropskog prvenstva u nogometu 2016. bila je nogometna utakmica koja je odigrana 10. jula 2016. na stadionu Stade de France u Saint-Denisu. Portugal je u finalnoj utakmici bio uspješniji od Francuske rezultatom 1–0 te prvi put u svojoj historiji osvojio šampionsku titulu. Jedini gol u finalu postigao je Éder u 109. minuti utakmice. Utakmica je odigrana pred 75.868 gledalaca. Glavni sudija utakmice bio je Mark Clattenburg.